| **Jonah Falcon** |
| --- |
|  |
| Dž. Falkonas 2010 m. |
| Gimė | 1970 m. liepos 29 d. (53 metai)Bruklinas, Niujorkas Jungtinės Amerikos Valstijos JAV |
| Tėvas | Joe Falcon |
| Motina | Cecilia Cardeli |
|  |
| Veikla | internetiniai žaidimai, aktorius, TV laidų vedėjas ir rašytojas |

**Džona Adamas (Kardelis) Falkonas** (angl. *Jonah Adam (Cardeli) Falcon*, 1970 m. liepos 29 d. Bruklinas, Niujorkas, JAV) – JAV aktorius ir televizijos laidų vedėjas. Jis patraukė šalies dėmesį 1999 m. teigdamas, kad turi didžiausią pasaulyje varpą, kuri, anot jo, erekcijos būsenoje siekia 34 cm. Vis dėlto Dž. Falkonas neleido atlikti nepriklausomo šio fakto patikrinimo ir jo neįteisino.

Biografija
----------

Džona Adamas Džulijus Kardelis Falkonas (angl. *Jonah Adam Julio Cardeli Falcon*) gimė Grynpointo ligoninėje Brukline buhalterės Sesilijos Kardeli (Cecilia Cardeli) ir jūreivio Džo Falkono (Joe Falcon) šeimoje. Tėvas mirė praėjus dvejiems metams po jo gimimo. Kartais Dž. Falkonas teigia, kad jo biologinis tėvas buvo pornožvaigždė Džonas Holmsas, kuris buvo įžymus dėl didelės varpos. Dž. Falkonas yra tvirtinęs, kad turi tokią savo kilmę patvirtinančius dokumentus, tačiau šeimos nariai nuneigė šiuos teiginius ir Dž. Falkonas nepateikė jokių įrodymų.

Jis prisimena, kad besimokant penktoje klasėje jo bendramoksliai persirengimo kambaryje pamatė jo varpą, kuri tuo metu buvo 20 cm ilgio. Pasak Dž. Falkono, dešimties metų jis galėjo atlikti autofelaciją ir kad tuo metu vyresnis kaimynas apie jį papasakojo aštuoniolikmetei moteriai ir susitarė dėl jo pirmosios seksualinės patirties su kitu žmogumi. Kai Dž. Falkonui suėjo dvylika, jis ėmė lankyti mokyklą rytų Harleme. Pasak Dž. Falkono, septintoje klasėje jo varpa erekcijos būsenoje siekė 24 cm, o sulaukus 15 metų ji buvo beveik 27 cm. Vėliau jis pradėjo lankyti Bronkso vidurinę mokyklą ir ją baigė 1988 m.

Karjera
-------

Baigęs vidurinę mokyklą Dž. Falkonas norėjo tapti aktoriumi ir rašytoju ir įstojo į valstybinį koledžą studijuoti teatro meno. Vis dėlto per ateinančius septynerius metus Dž. Falkonas daugiausia lankydavosi naktiniuose klubuose, kur eidavo į pasimatymus ir kartais susirasdavo sekso partnerių. Jis yra sakęs, kad būdamas 25-erių jau buvo turėjęs iki 1500, o 29-erių – iki 3000 pasimatymų, daugiausia susitikinėjo su moterimis.

Dažnai vykdavo į Los Andželą ir Europą, kur apsistodavo pas draugus ir „gerbėjus", yra ėmęs už seksą pinigų; jis pasakoja: „Aukštutiniame Istsaide iš vienos ponios paėmiau 500 dolerių už tai, kad pozavau prieš „Polaroidą" su apatiniais. Man yra siūlę 1000 dolerių vien už tai, kad galėtų man atlikti felaciją, ir aš pasakiau: „Kodėl gi ne?" Tai tikrai parodo mano ego. Mano ego didesnis už mano seksualumą." Neilgai trukus iki 27-ojo gimtadienio Dž. Falkonas nusprendė atnaujinti savo siekį tapti aktoriumi, ėmė lankyti studijas ir, kad gautų vaidmenų, užsirašė į perklausas.

Dž. Falkonas kabelinėje televizijoje veda valandos trukmės pokalbių laidą, į kurią gali skambinti žiūrovai. Laida skirta beisbolo komandai Niujorko „Yankees" ir vadinasi *Talkin' Yankees Hosted by Jonah Falcon*, ją transliuoja Manhatano rajonų tinklas (angl. *Manhattan Neighborhood Network*) – visuomeninis kabelinės televizijos kanalas Manhatane „Time Warner Cable". Į jo laidą nuolatos pokštaudami skambina S. Governeilas ir R. Kristis iš radijo šou laidos **The* *Howard Stern Show**. Dž. Falkonas, dažnas Sterno šou svečias, su Adamu Barta išleido singlą „Jis per didelis" (angl. *It's Too Big*) ir su A. Barta šiame šou jį atliko 2013 m. birželio 19 d.

Kai 2010 m. kovo 2 d. Dž. Falkonas pasirodė satyrinėje TV programoje „The Daily Show", kanadiečių ir amerikiečių komediantė Samanta By bandė įkalbinti Dž. Falkoną įsitraukti į pornografijos industriją. Dž. Falkonas atsisakė, anot jo, tai būtų „tik lengva išeitis", o jis norėtų tęsti garbingesnę aktoriaus karjerą. 2011 m. balandį Dž. Falkonas pasirodė TLC televizijos kanalo dokumentiniame seriale „Keistas seksas" (angl. *Strange Sex*).

Dž. Falkonas filmavosi 2013 m. dokumentiniame filme „UnHung Hero". Kaip statistas, jis pasirodė televizijos filmuose, pavyzdžiui, „Melrose Place", „Sopranai" ir „Įstatymas ir tvarka". Dž. Falkonas taip pat vaidino vieną iš psichikos ligonių 2001 m. filme „Nuostabus protas".

Dž. Falkonas ilgą laiką buvo bedarbis, žaidimų bendrovėje „Stooge Gaming" dirbo vyriausiuoju redaktoriumi.

Anatomija
---------

Dž. Falkonas patraukė žiniasklaidos dėmesį po to, kai 1999 m. pasirodė HBO dokumentiniame filme „Privačios varpos: demonstruojami vyrai" (angl. *Private Dicks: Men Exposed*) (filmavo M. Spadola ir T. Pauersas), kuriame 25 nuogi vyrai buvo apklausiami apie jų varpas. 2003 m. žurnalas „Rolling Stone" publikavo straipsnį, kuriame teigiama, kad Dž. Falkono varpa ramybės būsenoje yra 24 cm ilgio, o erekcijos būsenoje – 34 cm.

Į standėjančią, ereguojančią varpą suteka daug kraujo ir tai, anot Dž. Falkono, jam sukelia galvos svaigimą. 2006 m. sausį Dž. Falkonas pasirodė Jungtinės Karalystės 4-o kanalo dokumentiniame filme „Didžiausia varpa pasaulyje" (angl. *The World's Biggest Penis*). 2010 m. kovo 2 d. Dž. Falkonas filmavosi satyrinėje TV programoje „The Daily Show", laidoje jis tvirtino, kad savo apyvarpe gali visiškai apgobti durų rankeną.

2012 m. liepos 9 d. Dž. Falkonas sakė, kad San Francisko tarptautiniame oro uoste dėl didelio iškilimo kelnėse jį buvo sustabdę transporto saugumo administracijos pareigūnai. Pasak Dž. Falkono, patikrinus metalo detektoriumi ir kūno skaitytuvu jis buvo atrinktas pakartotinei patikrai, po to jį paleido ir jis spėjo į savo lėktuvą.

2014 m. Dž. Falkonas sutiko po mirties savo varpą paaukoti Islandijos falologijos muziejui (Varpų muziejui).

Asmeninis gyvenimas
-------------------

Kai nedirba, Dž. Falkonas kartais gyvena su savo motina Niujorke. 2003 m. duotame interviu Dž. Falkonas sakė, kad jo romantiniai santykiai su moterimi ilgiausiai truko vienerius metus. Duodamas interviu žurnalui „Out" teigė esąs biseksualus.

Dž. Falkonas – vienturtis, jis užaugo keturaukščiame name Brukline, didelėje šeimoje, kurią sudarė pusbroliai ir pusseserės, tetos, dėdės, seneliai ir proseneliai. Su savo senele Dž. Falkonas trejus metus, nuo 6-erių iki 9-erių, gyveno Puerto Rike, o tada grįžo į Niujorką.

Išnašos
-------

1. 1 2 3 4  „Out". *Out*. **8** (1–6). Northwestern University: Out (žurnalas). 1999. p. 124. ISSN 1062-7928. `{{cite magazine}}`: Tekstas „Out Pub. Incorporated" ignoruotas (pagalba)
2. ↑  O'Boyle, Fragrance (2008). *Irish Baby Names*. Irish Baby Names. p. 85. ISBN 978-0-9558057-0-7.
3. ↑  Robinson, Grace (2013). *What I Really Think About Your Penis Size*. Thought Catalog. p. 11. ISBN 978-1-62539-118-6.
4. 1 2 3 4 5 6 7 8 9 10  Trebay, Guy (1999 m. spalio mėn.). „There's just one thing you need to know about Jonah Falcon. 13.5 inches (and now you do)". *Out*. Here Publishing. **8** (4): 10, 83–85, 124–126, 130–132. ISSN 1062-7928.
5. 1 2 3 4 5 6 7 8 9 10 11 12 13 14 15 16  Kurson, Robert (2003 m. birželio mėn.). „Mr. Big: Jonah Falcon's Giant Penis Problem". *Rolling Stone*. Wenner Media LLC (924). ISSN 0035-791X. Suarchyvuotas originalas 2016-05-15.
6. ↑  „L'uomo con il pene più grande del mondo: "Facevo sesso orale da solo"". Milano: Libero Quotindiano. 2015-12-08. ISSN 2531-6370. Suarchyvuotas originalas 2016-12-08. `{{cite journal}}`: Citatai journal privalomas `|journal=` (pagalba)
7. 1 2  „Details". *Details Magazine*. University of California: Details Publishing Company. **26** (6–7): 166. ISSN 0740-4921.
8. 1 2 3 4  Happer, Richard (2014). *365 Reasons To Be A Proud American: Amazing Achievements To Make You Feel Patriotic Every Day*. JonesCat Publishing Limited. p. 6. ISBN 978-0-9562428-1-5.
9. 1 2 3 4  Park, Nam Cheol; Moon, Du Geon; Kim, Sae Wong (2016). *Penile Augmentation*. Springer. p. 20. ISBN 978-3-662-46753-4.
10. 1 2 3  Luciana, Lettizzetto (2011). *I dolori del giovane Walter*. Edizioni Mondadori. p. 84. ISBN 978-88-520-1769-8.
11. 1 2  Wolf, Buck (2010-01-03). „No Work for Man With Giant Sex Organ". AOL News. Suarchyvuotas originalas 2010-01-30. Nuoroda tikrinta 2021-01-02.
12. 1 2 3 4  Kontranowski, Liberty (2011 m. sausio mėn.). „Meet Jonah Falcon, The Man With the World's Longest Penis". *European Journal of Organic Chemistry : Eurjoc*. eDrugStore Company. ISSN 1099-0690. Suarchyvuotas originalas 2016-12-08.
13. ↑  „It's The Penis Song". VH1. 10 May 2013. Suarchyvuotas originalas 2013-06-07.
14. ↑  Taller, Ingrid (2013-05-09). „Jonah Falcon: World's Biggest Dick". Rose Water Magazine. Suarchyvuotas originalas 2016-12-08.
15. 1 2  Wolf, Buck (2014-02-05). „Jonah Falcon To Become Penis Museum's Most Outstanding Member (NSFW)". *The Huffington Post*. Suarchyvuotas originalas 2016-09-03.
16. 1 2 3 4 5  Briner, Dave (2011). *A Geek's Guide To Get Laid!: Have Sex Even If You're Fat, Ugly Or Worse!*. Geek Guide Books. p. 18. ISBN 978-0-9835408-7-8.
17. 1 2  Bee, Samantha (2010-03-02). „Jonah Falcon Needs a Job". The Daily Show. Suarchyvuotas originalas 2010-04-08.
18. ↑  „He's Very Well Hung: Is having a penis over 13 inches a blessing or a curse?". *TLC*. Suarchyvuotas originalas 2016-12-27.
19. ↑  „Unhung Hero". Calgary International Film Festival. 2013. Suarchyvuotas originalas 2016 m. rugpjūčio mėn. `{{cite web}}`: Patikrinkite date reikšmes: `|archive-date=` (pagalba)
20. 1 2 3  Miller, Jodi (2011). *OMG! Guys: How to Survive 101 of the Most F'ed Dating Situations*. Adams Media. p. 86. ISBN 978-1-4405-2499-8.
21. 1 2 3  Slade, Joseph W. (2001). *Pornography and Sexual Representation: A Reference Guide*. **2**. Greenwood Press. p. 410. ISBN 978-0-313-31520-6.
22. ↑  Pogue, Jim (1999 m. gruodžio mėn.). „Letters". *Out*. Here Publishing: 26. ISSN 1062-7928.
23. 1 2  Campbell, Andy (2012-07-17). „Jonah Falcon, Man With World's Largest Penis, Frisked By TSA At California Airport". *The Huffington Post*. Suarchyvuotas originalas 2016-05-18.
24. 1 2  Cusack, Carmen M. (2015). *Criminal Justice Handbook on Masculinity, Male Aggression, and Sexuality*. Charles C Thomas Publisher. pp. 61, 63. ISBN 978-0-398-08147-8.
25. ↑  „Jonah Falcon, Man With World's Largest Penis, Unemployed In New York". *The Huffington Post*. 2011-05-25. Suarchyvuotas originalas 2017-03-02.
26. ↑  Kurson, Robert (2003-06-12). „Mr. Big: Jonah Falcon's Giant Penis Problem". *Rolling Stone*. Nuoroda tikrinta 2020-01-02.